
ΤΕΥΧΟΣ ΔΕΥΤΕΡΟ 


Αρ 


. Φύλλου 3298 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αναθεώρηση της άδειας λειτουργίας της Μονάδας 
Φροντίδας Ηλικιωμένων μη κερδοσκοπικού χα¬ 
ρακτήρα του κοινωφελούς ιδρύματος «Χαρίσειο 
Γηροκομείο Θεσσαλονίκης» με το διακριτικό τίτλο 
«Χαρίσειο Γηροκομείο » ως προς την α) Δυναμικό¬ 
τητα των κλινών και β) Λειτουργία της Μ.Φ.Η. 

2 Τροποποίηση του Εσωτερικού Κανονισμού Λει¬ 
τουργίας της Α' Πανεπιστημιακής Παθολογικής 
Κλινικής,τουΤομέα Γενικής Παθολογίας,τουΤμή- 
ματος Ιατρικής, της Σχολής Επιστημών Υγείας, του 
Δημοκρίτειου Πανεπιστημίου Θράκης. 

3 Τροποποίηση του Εσωτερικού Κανονισμού 
Λειτουργίας του Εργαστηρίου Ιστολογίας - Εμ¬ 
βρυολογίας του Μορφολογικού - Κλινικοεργα- 
στηριακού Τομέα του Τμήματος Ιατρικής του Δη- 
μοκρίτειου Πανεπιστημίου Θράκης. 

4 Έγκριση εργασίας Κυριακών και εξαιρέσιμων 
ημερών και νυκτερινής εργασίας, που παρέχεται 
για την συμπλήρωση της υποχρεωτικής εβδομα¬ 
διαίας εργασίας σε προσωπικό με Δίμηνες Συμβά¬ 
σεις Εργασίας για τη λειτουργία της οργανωμένης 
παραλίας, του θεάτρου, του χώρου προβολών και 
διαλέξεων, της Μόνιμης Έκθεσης στα Κελιά καθώς 
και τον καθαρισμό των παραλιών και του δικτύου 
μονοπατιών της Πάρκου Πάρου Δημοτική Α.Ε., 
του προσωπικού που απασχολείται στην εταιρία 
5\/Α ΑΦΟΙ ΣΙΔΕΡΗ ΙΚΕ για την «παροχή υπηρεσιών 
για την καθαριότητα, την εξυπηρέτηση επισκε¬ 
πτών και την τήρηση ταμείου για την λειτουργία 
του καταστήματος υγειονομικού ενδιαφέροντος 
στον χώρο του Πολιτιστικού και Περιβαλλοντικού 
Πάρκου Πάρου» και έγκριση εργασίας καθ' υπέρ¬ 
βαση του υποχρεωτικού ωραρίου για αντιμετώπι¬ 
ση εκτάκτων αναγκών. 


ΑΠΟΦΑΣΕΙΣ 

Αριθμ. 285041/16632 (1) 

Αναθεώρηση της άδειας λειτουργίας της Μονά¬ 
δας Φροντίδας Ηλικιωμένων μη κερδοσκοπικού 
χαρακτήρα του κοινωφελούς ιδρύματος «Χαρί- 
σειο Γηροκομείο Θεσσαλονίκης» με τον διακρι¬ 
τικό τίτλο «Χαρίσειο Γηροκομείο » ως προς την 
α)Δυναμικότητα των κλινών και β) Λειτουργία 
της Μ.Φ.Η. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του ν. 3852/2010 « Νέα Αρχιτεκτονική 
της Αυτοδιοίκησης Διοίκησης - Πρόγραμμα Καλλικρά¬ 
της», αρθρ. 186, παρ. II, τομ. Ζ', περίπτωση II, αρθρ. 1 
(ΦΕΚ 87/τ.Α707.06.2010). 

2. Τις διατάξεις του π.δ. 133/2010 (ΦΕΚ 226/Α7 
27.12.2010): «Οργανισμός της Περιφέρειας Κεντρικής 
Μακεδονίας». 

3. Την αριθμ. 81320 + 77909 απόφαση του Γενικού 
Γραμματέα Αποκεντρωμένης Διοίκησης Μακεδονίας 
Θράκης με θέμα:«Έγκριση τροποποίησης του Οργανι¬ 
σμού Εσωτερικής Υπηρεσίας της Περιφέρειας Κεντρικής 
Μακεδονίας » (ΦΕΚ 4302 /Β730-12-2016). 

4. Την υπ'αριθμ. 9752/2014 απόφαση το πολυμελούς 
Πρωτοδικείου Θεσσαλονίκης για την επικύρωση αποτε¬ 
λεσμάτων αρχικών και επαναληπτικών περιφερειακών 
εκλογών 18ης Μαΐου 2014 και 25ης Μάίου 2014 και ανα¬ 
κήρυξης επιτυχόντων εκλογικών συνδυασμών. 

5. Την αριθ. οικ. 30168(389) ΦΕΚ 229/τ.Β /01-02-2017 
Μεταβίβαση αρμοδιοτήτων της Γενικής Διεύθυνσης Δη¬ 
μόσιας Υγείας και Κοινωνικής Μέριμνας της Περιφέρειας 
Κεντρικής Μακεδονίας στους Αντιπεριφερειάρχες της 
Περιφέρειας Κεντρικής Μακεδονίας, καθώς και η παροχή 
εξουσιοδότησης υπογραφής εγγράφων,αποφάσεων και 
άλλων πράξεων «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ», 
στον Προϊστάμενο της Γενικής Διεύθυνσης Δημόσιας 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3298/20.09.2017 


Υγείας και Κοινωνικής Μέριμνας της Περιφέρειας Κε¬ 
ντρικής Μακεδονίας, όπως αυτή τροποποιήθηκε με 
την αριθ.οικ. 243015 (3916) ΦΕΚ 2172/τ.Β'/26-06-201 7 
απόφαση. 

6. Την αριθ.οικ. 30110 (385) ΦΕΚ 390/τ.Β710-02- 
2017 Μεταβίβαση αρμοδιοτήτων των οργανικών μο¬ 
νάδων της Περιφέρειας Κεντρικής Μακεδονίας στους 
Αντιπεριφερειάρχες και στον Εκτελεστικό Γραμματέα, 
καθώς και η παροχή εξουσιοδότησης υπογραφής εγ¬ 
γράφων, αποφάσεων και άλλων πράξεων «ΜΕ ΕΝΤΟ¬ 
ΛΗ ΠΕΡΙΦΕΡΕΙΑΡΧΗ», στους Αντιπεριφερειάρχες, στον 
Εκτελεστικό Γραμματέα, στους Προϊσταμένους των 
Γενικών Διευθύνσεων των Διευθύνσεων/Αυτοτελών 
Διευθύνσεων, Υποδιευθύνσεων, Τμημάτων/Αυτοτελών 
Τμημάτων και Αυτοτελών Γραφείων της Περιφέρειας 
Κεντρικής Μακεδονίας, όπως αυτή τροποποιήθηκε με 
την αριθ. οικ. 243018 (3917) ΦΕΚ 2187/τ.Β727-06-2017 
απόφαση. 

7. Την αριθ. οικ. 230687(3760) ΦΕΚ 2136/τ.Β722-6-2017 
παροχή εξουσιοδότησης υπογραφής εγγράφων, αποφά¬ 
σεων και άλλων πράξεων «ΜΕ ΕΝΤΟΛΗ ΑΝΤΙΠΕΡΙΦΕΡΕΓ 
ΑΡΧΗ», στους Προϊστάμενουςτων Υπηρεσιών Έδρας και 
της Μητροπολιτικής Ενότητας Θεσσαλονίκης της Περι¬ 
φέρειας Κεντρικής Μακεδονίας. 

8. Τις διατάξεις του ν. 2690/1999 (ΦΕΚ 45 τ.Α') «Κύρωση 
του Κώδικα Διοικητικής Διαδικασίας και άλλες διατάξεις». 

9. Τις διατάξεις του ν. 2345/1995 (ΦΕΚ 213 Α') με θέμα: 
«Οργανωμένες υπηρεσίες παροχής προστασίας από φο¬ 
ρείς κοινωνικής πρόνοιας και άλλες διατάξεις». 

10. Τις διατάξεις του ν.δ. 162/1973 «Περί μέτρων προ¬ 
στασίας υπερηλίκων και χρονίως πασχόντων» (ΦΕΚ 227/ 
Α71973). 

11. Τις διατάξεις του π.δ. 692/1979 (ΦΕΚ 204/1979) 
«περί προϋποθέσεων ιδρύσεως και λειτουργίας ιδιωτι¬ 
κών επιχειρήσεων περιθάλψεως ηλικιωμένων ή εκ κινη¬ 
τικής αναπηρίας ανιάτως πασχόντων ατόμων». 

12. Τη μεαρ. Π4β/οικ.3176/6-6-1996 υπουργική από¬ 
φαση με θέμα: «Προϋποθέσεις ίδρυσης και λειτουργίας 
Μονάδων Φροντίδας Ηλικιωμένων (Μ.Φ.Η) από ιδιώτες, 
κερδοσκοπικού χαρακτήρα)» (ΦΕΚ 455/Β714-6-1996). 

13. Τη μεαρ.πρωτ. ΠΙγ/οικ. 81551/25-06-2007 υπουρ¬ 
γική απόφαση με θέμα: «Τροποποίηση και συμπλήρω¬ 
ση της με αρ. Π4β/οικ.3176/06-06-1996 (ΦΕΚ 455/Β7 
14-6-1996) και Π4β/οικ 4690/30-08-1996 (ΦΕΚ 833/Β7 
1996) υπουργικών αποφάσεων περί προϋποθέσεων ίδρυ¬ 
σης και λειτουργίας Μονάδων Φροντίδας Ηλικιωμένων 
(Μ.Φ.Η), από ιδιώτες, κερδοσκοπικού χαρακτήρα και μη 
κερδοσκοπικού αντίστοιχα» (ΦΕΚ 1136/Β7 06/07/2007). 

14. Τις διατάξεις της υπουργικής απόφασης ΠΙγ/οικ. 
129673/2009, ΦΕΚ 2190/τ.Β72-10-2009 «Τροποποίηση 
και συμπλήρωση της ΠΙγ/οικ 81551/2007, ΦΕΚ 1136/τ. 
Β76-7-2007». 

15. Τις διατάξεις της υπουργικής απόφασης ΠΙγ/οικ. 
80794/2011, ΦΕΚ 1736/τ.Β73-8-2011 τροποποίηση των 
σχετ.(9) και (10). 

16. Τις διατάξεις της υπουργικής απόφασης Δ27/οικ. 
7603/329/15-03-2013, ΦΕΚ 745/Β701 -04-2013 «Τροπο¬ 
ποίηση και συμπλήρωση της ΠΙγ/οικ. 81551/2007, ΦΕΚ 
1136/τ.Β/6-7-2007». 


17. Την υπ' αρ. πρωτ./ΤΕΕ/3726/21-07-2009 απόφα¬ 
ση του Νομάρχη Θεσσαλονίκης περί χορήγησης άδειας 
ίδρυσης και λειτουργίας Μονάδας Φροντίδας Ηλικιω¬ 
μένων, μη κερδοσκοπικού χαρακτήρα, στο κοινωφελές 
ίδρυμα «Χαρίσειο Γηροκομείο Θεσσαλονίκης». 

18. Την αριθ. πρωτ. οικ. 390819/10530/3-10-2014 
(ΦΕΚ Β' 2838) Αναθεώρηση άδειας λειτουργίας Μονάδας 
Φροντίδας Ηλικιωμένων, μη κερδοσκοπικού χαρακτήρα, 
με την επωνυμία «Χαρίσειο Γηροκομείο Θεσσαλονίκης» 
(εθνικό κληροδότημα). 

19. Τη με την αρ. πρωτ. 89931/5835/ 7/3/2017 από¬ 
φαση της Αντιπεριφερειάρχη Μ.Ε. Θεσσαλονίκης περί 
συγκρότησης επιτροπής καταλληλότητας. 

20. Το με αρ. πρωτ. (εισερχ.) 285041/16632/11-7-2017 
αίτη μα της ανωτέρω Μονάδας Φροντίδας Ηλικιωμένων 
(Μ.Φ.Η.) διά του αναπληρωτή διευθυντή του ιδρύματος 
Χαρισείο Γηροκομείο περί αναθεώρησης της άδειας λει¬ 
τουργίας ως προς τη δυναμικότητα και τη λειτουργία της 
μονάδας(διαρρυθμίσεις κ.τ.λ.). 

21. Το από 13-07-2017 πρακτικό αυτοψίας της αρμό¬ 
διας Επιτροπής Καταλληλότητας Κτηρίων για Μ.Φ.Η., 
αποφασίζουμε: 

Αναθεωρούμε την υπ' αριθ. ΤΕΕ/3726/21 -07-2009 
απόφαση του Νομάρχη Θεσσαλονίκης (όπως αυτή ανα¬ 
θεωρήθηκε με την νεότερη υπ'αρ. οικ.390819/10530/ 
3-10-2014 απόφαση του Περιφερειάρχη Κεντρικής 
Μακεδονίας- σχετ. 17 και 18) της Μονάδας Φροντί¬ 
δας Ηλικιωμένων μη κερδοσκοπικού χαρακτήρα που 
λειτουργεί επί της οδού Δ. Χαρίση (τέρμα) στην Άνω 
Τούμπα στη Θεσσαλονίκη μετην επωνυμία «Χαρίσειο 
Γηροκομείο Θεσσαλονίκης» και τον διακριτικό τίτλο 
«Χαρίσειο Γηροκομείο» αναφορικά με τη δυναμικό¬ 
τητα και τη λειτουργία (διαρρυθμίσεις κ.τ.λ.). Αναλυ¬ 
τικότερα: 

Το κτίριο είναι διατεταγμένο σε σχήμα Π με τρεις πτέ¬ 
ρυγες Α, Β, και Γ. Στην πτέρυγα Α διατάσσονται κυρίως 
οι κοινόχρηστοι χώροι, ενώ στις πτέρυγες Β και Γ οι Μο¬ 
νάδες Διαβίωσης. Η πτέρυγα Α έχει 3 στάθμες ( εκτός 
του υπογείου), ενώ οι Β και Γ από 4 στάθμες (εκτός του 
υπογείου). 

Συνολικά η δυναμικότητα τουΧαρισείου Γηροκομείου 
είναι 144 κλίνες, καθώς και έξι (6) κλίνες σε τρεις (3) δί¬ 
κλινους θαλάμους μόνωσης. 

Τα λοιπά στοιχεία της άδειας λειτουργίας της ανωτέρω 
Μονάδας Φροντίδας Ηλικιωμένων, παραμένουν αμετά¬ 
βλητα. 

Η επιχείρηση υποχρεούται να διατηρήσει το απαραί¬ 
τητο προσωπικό σύμφωνα με τις διατάξεις των σχετικών 
υπ. αποφάσεων ΠΙγοικ. 81551/2007 και Π4β/οικ.3176/ 
6-6-1996. 

Επίσης υποχρεούται να επιτρέπει τον έλεγχο από 
το αρμόδια όργανα σύμφωνα με τις διατάξεις του 
ν. 2345/1995 και της υπουργικής απόφασης ΠΙγ/οικ. 
81551/2007. 

Οποιαδήποτε παρέκκλιση ή μη συμμόρφωση προς τις 
ρυθμίσεις των ανωτέρω σχετικών υπουργικών αποφάσε¬ 
ων που διέπουν την ίδρυση και την λειτουργία Μονάδων 
Φροντίδας Ηλικιωμένων συνεπάγεται την ανάκληση της 
άδειας λειτουργίας αυτής. 




Τεύχος Β' 3298/20.09.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Αυγούστου 2017 

Με εντολή Περιφερειάρχη 
Ο Προϊστάμενος Διεύθυνσης Δημόσιας Υγείας 
και Κοινωνικής Μέριμνας Μ.Ε. Θεσσαλονίκης 

ΜΑΡΓΑΡΙΤΗΣ ΧΑΪΔΕΥΤΟΣ 


Αριθμ. ΔΠΘ/ΔΔΚ/ΤΔΑ /54650/5985/694 (2) 

Τροποποίηση του Εσωτερικού Κανονισμού Λει¬ 
τουργίας της Α' Πανεπιστημιακής Παθολογικής 
Κλινικής, τουΤομέα Γενικής Παθολογίας, τουΤμή- 
ματος Ιατρικής, της Σχολής Επιστημών Υγείας, 
του Δημοκρίτειου Πανεπιστημίου Θράκης. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις: 

1. του άρθρου 4 παρ. 1 εδ. γ και του άρθρου 28 παρ. 22 
του ν. 2083/1992 «Εκσυγχρονισμός της Ανωτάτης Εκπαί¬ 
δευσης» (Α' 159), όπως ισχύει κάθε φορά σε συνδυασμό 
με τις διατάξεις της παρ. 5α και 22α του άρθρου 80 του 
ν. 4009/2011( Α' 195), 

II. του άρθρου 8 του ν. 4009/2011 (Α' 195/6.9.2011) 
«Για τη δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων», 

III. της παρ. 24 του άρθρου 80 του ν. 4009/2011, 
όπως προστέθηκε με το άρθρο 96 του ν. 4310/2014 
(Α' 258/8.12.2014) «Έρευνα Τεχνολογική Ανάπτυξη και 
Καινοτομία και άλλες διατάξεις» και αντικαταστάθηκε με 
το άρθρο 60 του ν. 4386/2016 (Α'83), 

IV. της παρ. 2 περ. γ του άρθρου 5 του ν. 4009/2011. 

2. Τις διατάξεις του ν. 641/1977 (ΦΕΚ Α' 200/1977) με 
τον οποίο ιδρύθηκε η Παθολογική Κλινική ως Παράρ¬ 
τημα του Αριστοτελείου Πανεπιστημίου Θεσσαλονίκης. 

3. Τις διατάξεις του άρθρου 70 παρ. 20 του ν. 1566/1985 
με τις οποίες η Παθολογική Κλινική περιήλθε στο Δημο- 
κρίτειο Πανεπιστήμιο Θράκης. 

4. Την αριθ. Β1/349/22-8-1996 (ΦΕΚ Β’ 792/1996) 
Υπουργική απόφαση με την οποία η Παθολογική Κλινική 
μετονομάστηκε σε Α' Παθολογική Κλινική. 

5. Το αριθ. π.δ. 185/1999 (ΦΕΚ 173 Α') με το οποίο 
εγκρίθηκε ο Εσωτερικός Κανονισμός Λειτουργίας της 
Α' Παθολογικής Κλινικής. 

6. Τη με αριθ. 10/30.05.2017 απόφαση της Συνέλευσης 
του Τμήματος Ιατρικής του Δ.Π.Θ. 

7. Την αριθ. 55/43/29.06.2017, απόφαση της Συγκλή¬ 
του του Δημοκρίτειου Πανεπιστημίου Θράκης. 

8. Το αριθ. 119647/Ζ1 /20-7-2016 έγγραφο του Υπουρ¬ 
γείου Παιδείας, Έρευνας και Θρησκευμάτων. 

9. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη 
σε βάρος του προϋπολογισμού του Δημοκρίτειου 
Πανεπιστημίου Θράκης σύμφωνα με το αριθ. ΔΠΘ/ 


ΔΟΔ/48309/6559/14.06.2017 υπηρεσιακό σημείωμα 
της Διεύθυνσης Οικονομικής Διαχείρισης του Δημοκρί- 
τειου Πανεπιστημίου Θράκης στο οποίο αναφέρεται ότι 
η Κλινική θα λειτουργεί αποκλειστικά με ιδίους πόρους 
και δεν θα επιβαρύνει τον προϋπολογισμό του Δ.Π.Θ. 
(άρθρο 90 του κώδικα Νομοθεσίας για την Κυβέρνηση 
και τα Κυβερνητικά όργανα του π.δ. 63/2005). 

Αντικαθιστούμε την παρ. α του άρθρου 1 του αριθ. 
185/1999 (ΦΕΚ 173 Α') προεδρικού διατάγματος ως 
ακολούθως:. 

Άρθρο 1 

α) Η Α' Παθολογική Κλινική (άρθρο 6 ν. 641/1977 Α' 200, 
άρθρο 70 παρ. 20 ν. 1566/1985 Α' 167 και υπουργική από¬ 
φαση Β1/349/96 Β'792) έχει ως αντικείμενο δραστηριότη- 
ταςτη διάγνωση,τηνπρόληψη,τη συντηρητική θεραπεία 
και αποκατάσταση παθήσεων των εσωτερικών οργάνων 
του σώματος. Στην Κλινική συγκροντούνται και λειτουρ¬ 
γούν ειδικές μονάδες: (ί) Αιμορραγικών και Θρομβωτικών 
Νόσων με ειδικότερο αντικείμενο δραστηριότητας τη συ¬ 
στηματικότερη αντιμετώπιση και την πληρέστερη προ¬ 
σέγγιση των Αιμορραγικών και Θρομβωτικών Νόσων σε 
κλινικό επίπεδο καθώς και την κατανόηση της μοριακής 
βάσης των καταστάσεων αυτών, (ίί) Γαστρεντερολογίας- 
Ηπατολογίας με ειδικότερο αντικείμενο δραστηριότητας 
τη σύγχρονη διαγνωστική διερεύνηση, ενδοσκόπηση και 
θεραπεία των παθήσεων του πεπτικού και του ήπατος (ίίί) 
Αυτοφλεγμονωδών και Ορφανών Νόσων με ειδικότερο 
αντικείμενο δραστηριότητας τη συστηματική διερεύνη- 
ση, παρακολούθηση και θεραπευτική αντιμετώπιση των 
επίκτητων και γενετικών αυτοφλεγμονωδών διαταραχών 
και ορφανών παθήσεων, καθώς και την κατανόηση της 
μοριακής βάσης των καταστάσεων αυτών, και (ίν) Αυτοά- 
νοσων Νοσημάτων με ειδικότερο αντικείμενο δραστηριό¬ 
τητας τη διάγνωση, παρακολούθηση και αποτελεσματική 
αντιμετώπιση ασθενών με συστηματικά αυτοάνοσα και 
ρευματολογικά νοσήματα.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 20 Ιουλίου 2017 

Ο Πρύτανης κ.α.α. 

Ο Αναπληρωτής Πρύτανη 

Ακαδημαϊκών Υποθέσεων και Προσωπικού 

ΣΤΑΥΡΟΣ ΤΟΥΛΟΥΠ ΙΔΗΣ 


Αριθμ. ΔΠΘ/ΔΔΚ/ΤΔΑ /55208/6070/698 (3) 

Τροποποίηση του Εσωτερικού Κανονισμού 
Λειτουργίας του Εργαστηρίου Ιστολογίας -Εμ¬ 
βρυολογίας του Μορφολογικού - Κλινικοεργα- 
στηριακού Τομέα τουΤμήματος Ιατρικής του Δη- 
μοκρίτειου Πανεπιστημίου Θράκης. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 
Έχοντας υπόψη: 

1. Τις διατάξεις: 

ί.Του άρθρου 4 παρ. 1 εδ.γ και του άρθρου 28 παρ. 22 

του ν. 2083/1992 «Εκσυγχρονισμός της Ανωτάτης Εκπαί¬ 
δευσης» (ΑΊ 59), όπως ισχύει κάθε φορά σε συνδυασμό 
με τις διατάξεις της παρ. 5α και 22α του άρθρου 80 του 
ν. 4009/2011(Α' 195), 

Μ. του άρθρου 8 του ν. 4009/2011 (Α' 195/6.9.2011) 
«Για τη δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων», 

ίίί. της παρ. 24 του άρθρου 80 του ν. 4009/2011, 
όπως προστέθηκε με το άρθρο 96 του ν. 4310/2014 (Α' 
258/8.12.2014) «ΈρευναΤεχνολογική Ανάπτυξη και Και¬ 
νοτομία και άλλες διατάξεις» και αντί καταστάθηκε με το 
άρθρο 90 του ν. 4386/2016 (Α'83), 

ίν. της παρ. 2 περ. γ του άρθρου 5 του ν. 4009/2011. 

2. Το π.δ. 459/87 (215/Α78-12-1987) που αφορά στην 
ίδρυση στο Μορφολογικό - ΚλινικοεργαστηριακόΤομέα 
Εργαστηρίου Ιστολογίας - Εμβρυολογίας. 

3. Το π.δ. 259/2000 (ΦΕΚ 215/Α79-10-2000, όπως η 
λανθασμένη περίληψη του θέματός του έχει διορθωθεί 
στο ΦΕΚ 227/Α 723-10-2000) «Εσωτερικός κανονισμός 
λειτουργίας Εργαστηρίου Ιστολογίας-Εμβρυολογίαςτου 
Τμήματος του Δημοκρίτειου Πανεπιστημίου Θράκης, 
όπως τροποποιήθηκε με το π.δ. 393/15-11-2001 (ΦΕΚ 
272/Α72001). 

4. Τη μεαριθ. 10/30.05.2017 απόφαση της Συνέλευσης 
του Τμήματος Ιατρικής του Δ.Π.Θ. 

5. Την αριθ. 32/43/29.06.2017 απόφαση της Συγκλήτου 
του Δημοκρίτειου Πανεπιστημίου Θράκης. 

6. Το γεγονός ότι από την εφαρμογή των διατάξε¬ 
ων της παρούσας απόφασης δεν προκαλείται δαπά¬ 
νη σε βάρος του προϋπολογισμού του Δημοκρίτειου 
Πανεπιστημίου Θράκης σύμφωνα με το αριθ. ΔΠΘ/ 
ΔΟΔ/48307/6558/14.06.2017 υπηρεσιακό σημείωμα της 
Διεύθυνσης Οικονομικής Διαχείρισης του Δημοκρίτειου 
Πανεπιστημίου Θράκης στο οποίο αναφέρεται ότι το Ερ¬ 
γαστήριο θα λειτουργεί αποκλειστικά με ιδίους πόρους 
και δεν θα επιβαρύνει τον προϋπολογισμό του Δ.Π.Θ. 
(άρθρο 90 του κώδικα Νομοθεσίας για την Κυβέρνηση 
και τα Κυβερνητικά όργανα του π.δ. 63/2005). 

Τροποποιούμε ως εξής τα άρθρα 1,2 4 και 5 του π.δ. 259/ 
2000 (ΦΕΚ 215/Α79-10-2000, όπως η λανθασμένη περίλη¬ 
ψη του θέματός του έχει διορθωθεί στο ΦΕΚ 227/Α723-10- 
2000) «Εσωτερικός κανονισμός λειτουργίας Εργαστηρίου 
Ιστολογίας-Εμβρυολογίας του Τμήματος Ιατρικής του Δη- 
μοκρίτειου Πανεπιστημίου Θράκης, όπως τροποποιήθηκε 
με το π.δ. 393/15-11-2001 (ΦΕΚ 272/Α72001). 

Άρθρο 1 
Αντικείμενο 

Ι.Το κατά τις διατάξεις του π.δ. 459/1987 (Α 215) Εργα¬ 
στήριο Ιστολογίας-Εμβρυολογίας του Τμήματος Ιατρικής 
του Δημοκρίτειου Πανεπιστημίου Θράκης, το οποίο έχει 
κατανεμηθεί στον Μορφολογικό - Κλινικοεργαστηριακό 
Τομέα, καλύπτει με την εφαρμογή της υψηλής ανάλυσης 
φωτονικής μικροσκοπίας, της ιστοχημείας, της αυτορα- 
διογραφίας και της ανοσοϊστοχημείας, εκπαιδευτικές και 
ερευνητικές ανάγκες σε αντικείμενα σχετικά με: 

α) τη μελέτη της υφής του βιολογικού υλικού, καθώς 
και τους τρόπους με τους οποίους τα επιμέρους συστα¬ 


τικά στοιχεία του σχετίζονται μεταξύ τους δομικά και 
λειτουργικά, 

β) την ανάπτυξη νέων τεχνικών, που επιτρέπουν με τη 
χρήση του μικροσκοπίου, τη μελέτη της μορφολογίας 
των ιστών και την ανάλυσή τους σε μοριακό επίπεδο, 

γ) τη διερεύνηση των βιοχημικών και φυσιολογικών 
μηχανισμών που επιτελούνται στους ιστούς και την 
ταυτόχρονη χρησιμοποίηση των μηχανισμών αυτών 
για τη διαλεύκανση της παθογένειας των νόσων, που 
αποτελούν την κατάληξη δομικών και λειτουργικών δι¬ 
αταραχών των ιστών, 

δ) την εμπεριστατωμένη περιγραφή της φυσιολογι¬ 
κής ανάπτυξης του ανθρώπινου εμβρύου καθώς και τις 
συγγενούς αιτιολογίας ανωμαλίες και κλινικά σύνδρομα, 

ε) τη μελέτη της προγεννητικής διαγνωστικής, τις απει- 
κονιστικές μεθόδους καθώς και τις τεχνικές εξωσωματι- 
κής γονιμοποίησης, 

ζ) τη μελέτη των δυσμενών συνεπειών οι οποίες προ- 
καλούνται στο αναπτυσσόμενο έμβρυο από εξωγενείς 
τοξικούς παράγοντες καθώς και της συνεχώς επιτεινό¬ 
μενης μόλυνσης του περιβάλλοντος, 

η) τη μελέτη παθήσεων του Λεμφοαιμοποιητικού 
ιστού (βιοψίες Λεμφαδένων και βιοψίες Οστίτου Ιστού), 
σύμφωνα με τις νέες μεθόδους διάγνωσης συμπεριλαμ- 
βανομένης και της χρήσης του Σαρωτικού Μικροσκο¬ 
πίου. 

2. Το ερευνητικό έργο του εργαστηρίου εκτελείται από 
τα μέλη του εργαστηρίου. Για κάθε ερευνητικό έργο, ορί¬ 
ζεται ένας κύριος υπεύθυνος από τα μέλη του ΔΕΠ ή ένας 
ειδικός επιστήμονας που υπηρετεί στη Σχολή. 

3. Το Εργαστήριο Ιστολογίας - Εμβρυολογικής «Μο¬ 
νάδα Μοριακής Ιστολογίας και Περιγεννητικού Ελέγχου 
που έχει ως ειδικό σκοπό τη διαγνωστική προσέγγιση 
παθολογικών καταστάσεων, καθώς και τη μελέτη των 
παθογενετικών μηχανισμών που προκαλούν συγγενείς 
ανωμαλίες, καθ' έξιν αποβολές ή ενδομήτριο θάνατο, 
κατά τη διάρκεια της εμβρυϊκής ανάπτυξης. 

Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 
Τμήματος Ιατρικής καθώς και άλλων τμημάτων του Δη- 
μοκρίτειου Πανεπιστημίου Θράκης. 

2. Τη συνεργασία κάθε μορφής με κέντρα ερευνών 
και ακαδημαϊκά ιδρύματα της ημεδαπής και αλλοδα¬ 
πής, εφόσον οι επιστημονικοί στόχοι, συμπίπτουν, συμ¬ 
βαδίζουν και αλληλοσυμπληρώνονται με εκείνους του 
εργαστηρίου. 

3. Τη διοργάνωση επιστημονικών διαλέξεων, ημερί¬ 
δων, σεμιναρίων συμποσίων συνεδρίων και άλλων επι¬ 
στημονικών εκδηλώσεων, την πραγματοποίηση δημο¬ 
σιεύσεων και εκδόσεων και την πρόσκληση Ελλήνων και 
ξένων αναγνωρισμένων επιστημόνων. 

4. Η Μονάδα έχει ως αποστολή τον προσδιορισμό των 
παθογόνων αιτιών των παθολογικών καταστάσεων με 
μοριακές τεχνικές όπως Ρ6Κ, ίη - 5ίΐυ υβριδισμού, ανο- 
σοϊστοχημείας ή άλλων τεχνικών που θα απαιτούνται 

κατά περίπτωση. Θα πιστοποιείται επίσης, η παρουσία 
λοιμογόνων παραγόντων (ιών ή μικροβίων), όπου αυτό 
κρίνεται διαγνωστικά απαραίτητο. 

Επίσης η Μονάδα θα καλύπτει σε προπτυχιακό και 
μεταπτυχιακό επίπεδο, τις διδακτικές και ερευνητικές 
ανάγκες του Εργαστηρίου. 

5. Την παροχή υπηρεσιών σε ιδιώτες κατά τα προβλε- 
πόμενα στο π.δ. 159/1984 (Α' 53) 

Άρθρο 4 

Διοίκηση-Αρμοδιότητες 

Ι.Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Μορφολογι- 
κού - Κλινικοεργαστηριακού Τομέα που ορίζεται με τη 
διαδικασία που ορίζουν οι διατάξεις του άρθρου 28 παρ. 
22 του ν. 2083/1992 (Α' 159). 

2. Ο διευθυντής ασκεί τις αρμοδιότητες που ορίζο¬ 
νται στο άρθρο 7 του ν. 1268/1982 μεταξύ των οποί¬ 
ων περιλαμβάνονται ο συντονισμός του διδακτικού 
(προπτυχιακού-μεταπτυχιακού) και ερευνητικού έργου 
του εργαστηρίου, η κατάρτιση και υποβολή στη Γενική 
Συνέλευση του Μορφολογικού - Κλινικοεργαστηρι- 
ακού Τομέα του ετήσιου προγράμματος λειτουργίας 
του εργαστηρίου και η μέριμνα για την τήρησή του, η 
μέριμνα για τη στελέχωση, την οικονομική διαχείριση 
και την κατανομή των χώρων του εργαστηρίου, η εισή¬ 
γηση για τον ορισμό των υπευθύνων για τα αναλώσιμα 
υλικά και τον κινητό εξοπλισμό και η υπογραφή κάθε 
εγγράφου. Ο διευθυντής συγκαλεί επίσης όποτε κρίνει 
αναγκαίο για τη διευκόλυνση του έργου του, το Επι¬ 
στημονικό Συμβούλιο, που αποτελεί συμβουλευτικό 
όργανο στο οποίο συμμετέχουν τα μέλη ΔΕΠ και το 
λοιπό επιστημονικό προσωπικό του εργαστηρίου, με 
πρόεδρο τον ίδιο. 

3. Η Μονάδα «Μοριακής Ιστολογίας και Περιγεννητι- 
κού Ελέγχου» έχει Επιστημονικό Υπεύθυνο που καθορίζει 
όλα τα θέματα που αφορούν τη λειτουργία της. 

Άρθρο 5 

Εγκατάσταση - λειτουργία 

Ι.Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Δημο- 
κρίτειου Πανεπιστημίου Θράκης και σε χώρους που 
παραχωρούνται σ' αυτό για την εγκατάσταση των ορ¬ 
γάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκή¬ 
σεων και των ερευνητικών προγραμμάτων. Στο χώρο 
εγκατάστασης τοποθετείται πινακίδα με τον τίτλο του 
εργαστηρίου. 

2.0 διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 


χώρους, καθώς και στην προστασία των οργάνων και 
εγκαταστάσεών του από βλάβες. 

4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. Τα 
μέλη Ε.Τ.Ε.Π.του εργαστηρίου διατηρούν βιβλίο σημει¬ 
ώσεων λειτουργίας και βλαβών των μηχανημάτων στο 
οποίο αναφέρονται η ημερομηνία της τυχούσας βλάβης, 
η περιγραφή της και η ημερομηνία αποκατάστασής της 
και άλλα σχετικά στοιχεία. 

5. Με εισήγηση του διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου σύμφωνα με την ισχύ- 
ουσα νομοθεσία (άρθρο 18 του ν. 1268/1982). 

6. Η Μονάδα «Μοριακής Ιστολογίας και Περιγεννητι- 
κού Ελέγχου» εγκαθίσταται και λειτουργεί στους χώρους 
του Εργαστηρίου Ιστολογίας-Εμβρυολογίαςτου Δ.Π.Θ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή 25 Ιουλίου 2017 

Ο Πρύτανης κ.α.α. 

Ο Αναπληρωτής Πρύτανη 

Ακαδημαϊκών Υποθέσεων και Προσωπικού 

ΣΤΑΥΡΟΣ ΤΟΥΛΟΥΠ ΙΔΗΣ 


Αριθμ. απόφ. 3/2017 (4) 

Έγκριση εργασίας Κυριακών και εξαιρέσιμων 
ημερών και νυκτερινής εργασίας, που παρέ¬ 
χεται για την συμπλήρωση της υποχρεωτικής 
εβδομαδιαίας εργασίας σε προσωπικό με Δίμη- 
νες Συμβάσεις Εργασίας για τη λειτουργία της 
οργανωμένης παραλίας, του θεάτρου, του χώ¬ 
ρου προβολών και διαλέξεων, της Μόνιμης Έκ¬ 
θεσης στα Κελιά καθώς και τον καθαρισμό των 
παραλιών και του δικτύου μονοπατιών της Πάρ¬ 
κου Πάρου Δημοτική Α.Ε., του προσωπικού που 
απασχολείται στην εταιρία 5Ν/Α ΑΦΟΙ ΣΙΔΕΡΗ ΙΚΕ 
για την «παροχή υπηρεσιών για την καθαριότη¬ 
τα, την εξυπηρέτηση επισκεπτών και την τήρη¬ 
ση ταμείου για την λειτουργία του καταστήμα¬ 
τος υγειονομικού ενδιαφέροντος στον χώρο του 
Πολιτιστικού και Περιβαλλοντικού Πάρκου Πά¬ 
ρου» και έγκριση εργασίας καθ' υπέρβαση του 
υποχρεωτικού ωραρίου για αντιμετώπιση εκτά¬ 
κτων αναγκών. 

Η ΠΡΟΕΔΡΟΣ ΤΟΥ Δ.Σ. ΤΗΣ 
«ΠΕΡΙΒΑΛΛΟΝΤΙΚΟ ΚΑΙ ΠΟΛΙΤΙΣΤΙΚΟ ΠΑΡΚΟ 
ΠΑΡΟΥ Αϊ - ΓΙΑΝΝΗΣ ΔΕΤΗΣ ΔΗΜΟΤΙΚΗ Α.Ε.» 

Έχοντας υπόψη: 

1 .Τις αποφάσεις 16/2017 της 15/05/2017, Α. Π. 93/2017 

Τεύχος Β'3298/20.09.2017 


ΑΔΑ6ΦΙ60ΞΓ1 -226 για την πρόσληψη με συμβάσεις ερ¬ 
γασίας ιδιωτικού δικαίου ορισμένου χρόνου έως δίμηνης 
διάρκειας για την κάλυψη των λειτουργικών αναγκών 
της θερινής λειτουργίας της οργανωμένης παραλίας, του 
θεάτρου, του χώρου προβολών και διαλέξεων, της Μό¬ 
νιμης Έκθεσης στα Κελιά καθώς και τον καθαρισμό των 
παράλιων και του δικτύου μονοπατιών, που ανήκουν στο 
Περιβαλλοντικό και Πολιτιστικό Πάρκο Πάρου Αϊ- Γιάν¬ 
νης Δέτης, και 36/2017 της 09/07/2017 με Α.Π. 182/2017 
ΑΔΑ 64ΠΒΟΞΓ1-7Θ6του Δ.Σ.της Εταιρείας Πάρκο Πάρου 
Δημοτική Α.Ε. για την κατάρτιση σύμβασης με την εται¬ 
ρία 5\/Α ΑΦΟΙ ΣΙΔΕΡΗ ΙΚΕ για την «παροχή υπηρεσιών για 
την καθαριότητα, την εξυπηρέτηση επισκεπτών και την 
τήρηση ταμείου για την λειτουργία του καταστήματος 
υγειονομικού ενδιαφέροντος στον χώρο του Πολιτιστι¬ 
κού και Περιβαλλοντικού Πάρκου Πάρου». 

2. Τις αποφάσεις της Αποκεντρωμένης Διοίκησης Αι¬ 
γαίου Α.Π. 31531/29-05-17 ΑΔΑ 7ΑΦΦΟΡ11-Λ3Δ για την 
πρόσληψη «Δύο (2) Γραμματείς ΔΕ, πέντε (5) Εργάτες 
Καθαριότητας ΥΕ, δύο (2) Νυχτοφύλακες ΥΕ, δύο (2) 
Μπουφετζήδες ΔΕ, τέσσερις (4) Υπεύθυνοι Μπαρ ΔΕ, 
τέσσερις (4) Βοηθοί Μάγειρα ΥΕ, πέντε (5) Σερβιτόροι 
ΔΕ, δύο (2) Βοηθοί Σερβιτόροι ΔΕ και δύο (2) Λαντζέρη- 
δες ΥΕ» με δίμηνη σύμβαση εργασίας ιδιωτικού δικαίου 
ορισμένου χρόνου. 

3. Ότι το αναψυκτήριο, η οργανωμένη παραλία, το 
θέατρο, οι χώροι προβολών και διαλέξεων, η Μόνιμη 
Έκθεση στα Κελιά λειτουργούν και τις Κυριακές και τις 
εξαιρέσιμες ημέρες, όπου παρουσιάζεται και η μεγαλύ¬ 
τερη κίνηση επισκεπτών στο Πάρκο και επομένως το σύ¬ 
νολο του προσωπικού, που απασχολείται στις ανωτέρω 
εργασίες, εργάζεται όλες τις Κυριακές και τις εξαιρέσιμες 
ημέρες και λαμβάνει τις δύο ημέρες εβδομαδιαίας ανά¬ 
παυσης εκτός Κυριακών και εξαιρέσιμων ημερών. Τις 
Κυριακές και τις εξαιρέσιμες ημέρες εργάζονται και οι 
νυχτοφύλακες. 

4. Ότι οι αμοιβές του προσωπικού, καθορίζονται με 
βάση το ενιαίο μισθολόγιο του δημοσίου για οκτάωρη 
απασχόληση πέντε ημερών και ότι για την νυχτερινή 
εργασία, και την εργασία των Κυριακών και εξαιρέσι¬ 
μων ημερών, που παρέχεται για την συμπλήρωση της 
υποχρεωτικής εβδομαδιαίας εργασίας, προβλέπεται 
επιπλέον αποζημίωση. 

5. Ότι στο καταστατικό της Πάρκο Πάρου Δημοτική ΑΕ 
Άρθρο 3/Σκοποί, περιλαμβάνεται η διοργάνωση ετήσιου 
Φεστιβάλ είτε αυτόνομα είτε σε συνεργασία με άλλους 
φορείς. 

6. Τις αποφάσεις 26/17 (ΑΔΑ ΩΛΞΠΟΞΓ1-ΣΔ6) και 
26Α/17 (ΑΔΑ 7ΖΨΗΟΞΓ1-ΧΓΚ) του Δ.Σ. της Πάρκο Πά¬ 
ρου έγκρισης του προγράμματος του «Φεστιβάλ στο 
Πάρκο 2017» καθώς και του ωραρίου λειτουργίας του 
Πάρκου Πάρου για την θερινή περίοδο 2017 και για την 
υλοποίηση του προγράμματος. 

7. Την ύπαρξη πίστωσης για την δαπάνη της αποζη¬ 
μίωσης του προσωπικού για νυχτερινή εργασία και την 
εργασία των Κυριακών και εξαιρέσιμων ημερών, στον 
σχετικό κωδικό 60 και 60.03 του Προϋπολογισμού της 
Εταιρείας για το 2017. Η δαπάνη προβλέπεται να είναι 
ύψους 1.500 ευρώ. 


8. Το άρθρο 20 του ν. 4354/2015 αποζημίωση για εργα¬ 
σία καθ' υπέρβαση του υποχρεωτικού ωραρίου-αποζημί- 
ωση για εργασία προς συμπλήρωση του υποχρεωτικού 
ωραρίου. 

9. Την αναγκαιότητα της απασχόλησης του προσω¬ 
πικού του αναδόχου 5\/Α ΑΦΟΙ ΣΙΔΕΡΗ ΙΚΕ πέραν του 
συμβατικού του ωραρίου (6 ημέρες - 40 ώρες εβδομα- 
διαίως) ώστε να καλυφθούν οι αυξημένες ανάγκες που 
προκύπτουν για την «παροχή υπηρεσιών για την καθα¬ 
ριότητα, την εξυπηρέτηση επισκεπτών και την τήρηση 
ταμείου για την λειτουργία του καταστήματος υγειονο¬ 
μικού ενδιαφέροντος στον χώρο του Πολιτιστικού και 
Περιβαλλοντικού Πάρκου Πάρου». 

10. Την ύπαρξη πίστωσης για την δαπάνη της αποζη¬ 
μίωσης του προσωπικού για την εργασία των Κυριακών 
και εξαιρέσιμων ημερών καθώς και υπερωριών, στον 
σχετικό κωδικό 64 Αϋ του προϋπολογισμού της Εταιρείας 
για το 2017. Η δαπάνη προβλέπεται να είναι ύψους 2.000 
ευρώ, αποφασίζει: 

1. Εγκρίνει την νυκτερινή εργασία και την εργασία Κυ¬ 
ριακών και εξαιρέσιμων ημερών, που παρέχεται για την 
συμπλήρωση της υποχρεωτικής εβδομαδιαίας εργασίας 
σε προσωπικό με Δίμηνες Συμβάσεις Εργασίας για την 
λειτουργία της οργανωμένης παραλίας, του θεάτρου, του 
χώρου προβολών και διαλέξεων, της Μόνιμης Έκθεσης 
στα Κελιά καθώς και τον καθαρισμό των παράλιων και του 
δικτύου μονοπατιών της «Πάρκο Πάρου Δημοτική ΑΕ». 

2. Εγκρίνει σύμφωνα με το πρόγραμμα εργασίας για 
την κάλυψη των επιχειρησιακών αναγκών της Πάρκου 
Πάρου Δημοτική ΑΕ την εργασία Κυριακών και εξαιρέσι¬ 
μων ημερών για το παρακάτω προσωπικό ανά ειδικότητα 
συνολικά: «Δύο (2) Γραμματείς ΔΕ, πέντε (5) Εργάτες Κα¬ 
θαριότητας ΥΕ, δύο (2) Νυχτοφύλακες ΥΕ, δύο (2) Μπου¬ 
φετζήδες ΔΕ, τέσσερις (4) Υπεύθυνοι Μπαρ ΔΕ, τέσσερις 
(4) Βοηθοί Μάγειρα ΥΕ, πέντε (5) Σερβιτόροι ΔΕ, δύο (2) 
Βοηθοί Σερβιτόροι ΔΕ και δύο (2) Λαντζέρηδες ΥΕ». 

3. Εγκρίνει, σύμφωνα με το πρόγραμμα εργασίας, την 
πραγματοποίηση υπερωριών έως 120 ωρών κατ'άτομο 
για το β' εξάμηνο 2017 για την κάλυψη των επιχειρησι¬ 
ακών αναγκών της Πάρκου Πάρου Δημοτική ΑΕ του πα¬ 
ραπάνω αναφερόμενου προσωπικού, που αφορά στην 
λειτουργία του αναψυκτηρίου, της παραλίας, του θεά¬ 
τρου, του χώρου προβολών και της Μόνιμης Έκθεσης. 

4. Εγκρίνει τη νυκτερινή εργασία έως 96 ώρες κατά το 
β' εξάμηνο 2017, σύμφωνα με το πρόγραμμα για την 
υλοποίηση των βραδινών εκδηλώσεων (μουσικών συ¬ 
ναυλιών, θεατρικών παραστάσεων και προβολής ταινιών 
και την φύλαξη των χώρων). 

5. Εγκρίνει σύμφωνα με το πρόγραμμα εργασίας, την 
πραγματοποίηση υπερωριών έως 120 ωρών κατ' άτομο 
γιατο β' εξάμηνο 2017 γιατην κάλυψη των επιχειρησια¬ 
κών αναγκών της Πάρκου Πάρου Δημοτική ΑΕ του προ¬ 
σωπικού του αναδόχου 5\/Α ΑΦΟΙ ΣΙΔΕΡΗ ΙΚΕ πέραν του 
συμβατικού του ωραρίου (6 ημέρες-40 ώρες εβδομαδι- 
αίως) για την «παροχή υπηρεσιών για την καθαριότητα, 
την εξυπηρέτηση επισκεπτών και την τήρηση ταμείου 
για την λειτουργία του καταστήματος υγειονομικού εν¬ 
διαφέροντος στον χώρο του Πολιτιστικού και Περιβαλ¬ 
λοντικού Πάρκου Πάρου», που αφορά λειτουργία του 

αναψυκτηρίου, της παραλίας, του θεάτρου, του χώρου 
προβολών και της Μόνιμης Έκθεσης. 

6. Εγκρίνει τη νυκτερινή εργασία έως 96 ώρες κατά το 
β' εξάμηνο για την υλοποίηση των βραδινών εκδηλώ¬ 
σεων σύμφωνα με το πρόγραμμα (μουσικών συναυλιών, 
θεατρικών παραστάσεων και προβολής ταινιών). 

Το πρόγραμμα εργασίας της απασχόλησης του προσω¬ 
πικού ορίζεται με επιμέλεια της Διευθυνούσης Συμβού¬ 
λου και η πιστοποίηση της εφαρμογής του γίνεται από 


την τριμελή επιτροπή παραλαβής έργων, εργασιών κ.λπ. 
του Δ.Σ. της Πάρκο Πάρου Δημοτική Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάρος, 10 Ιουλίου 2017 
Η Πρόεδρος 
ΕΛΙΣΑΒΕΤ ΠΑΠΑΖΩΗ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























